**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

 1. Iš dalies pakeisti Rokiškio rajono savivaldybės tarybos 2019 m. gegužės 31 d. sprendimo Nr. TS-131 „Dėl Rokiškio rajono strateginio planavimo komisijos sudarymo“ 1 punktą ir vietoje žodžių:

 „Tadas Stakėnas – rajono savivaldybės tarybos Teisėsaugos, mandatų, etikos, informacijos komiteto pirmininkas“ įrašyti žodžius „Karolis Baraišys – rajono savivaldybės tarybos Teisėsaugos, mandatų, etikos, informacijos komiteto pirmininkas“.

2. Iš dalies pakeisti Rokiškio rajono savivaldybės tarybos 2019 m. gegužės 31 d. sprendimo Nr. TS-131 „Dėl Rokiškio rajono strateginio planavimo komisijos sudarymo“ 2 punktą ir vietoje žodžių:

„Dalią Čiučelienę – Rokiškio turizmo ir tradicinių amatų informacijos ir koordinavimo centro direktorę (laikinai einančią direktorės pareigas)“, įrašyti žodžius „Liną Valotkienę – Rokiškio turizmo ir tradicinių amatų informacijos ir koordinavimo centro direktorę“;

 „Augutį Kriukelį – Rokiškio rajono kūno kultūros ir sporto centro direktorių“, įrašyti žodžius „Tadą Stakėną – Rokiškio rajono kūno kultūros ir sporto centro direktorių“.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2019 M. GEGUŽĖS 31 D. SPRENDIMO NR. TS-131 „DĖL ROKIŠKIO RAJONO STRATEGINIO PLANAVIMO KOMISIJOS SUDARYMO“ DALINIO PAKEITIMO**

**AIŠKINAMASIS RAŠTAS**

2020-06-09

Rokiškis

 **Parengto sprendimo projekto tikslai ir uždaviniai:**: Šiuo sprendimo projektu siūloma iš dalies pakeisti Rokiškio rajono savivaldybės strateginio planavimo komisijos sudėtį pasikeitus savivaldybės tarybos Teisėsaugos, mandatų, etikos, informacijos komiteto pirmininkui bei socialinių ir ekonominių partnerių atstovams. Šiuo sprendimu įgyvendinami Rokiškio rajono savivaldybės Strateginio planavimo organizavimo tvarkos aprašo reikalavimai.

 **Šiuo metu esantis teisinis reglamentavimas**: Rokiškio rajono savivaldybės tarybos 2016 m. vasario 19 d. sprendimu Nr. TS-21 patvirtintas Rokiškio rajono savivaldybės strateginio veiklos planavimo tvarkos aprašas.

 **Spendimo projekto esmė**: Savivaldybės taryba savo įgaliojimų laikui gali sudaryti nuolatines (tos kadencijos laikotarpiui) komisijas. Rokiškio rajono strateginio planavimo komisija (toliau – Komisija) stebi ir vertina savivaldybės strateginių planų, plėtro programų rengimo, įgyvendinimo procesą, aprobuoja strateginius tikslus bei programas, metines ataskaitas, teikia pasiūlymus dėl strateginio planavimo proceso tobulinimo, strateginių planų ar programų keitimo, papildymo. Komisiją sudaro savivaldybės tarybos pirmininkas ir komitetų pirmininkai, administracijos direktorius, Komisijos darbe pakviesti dalyvauti savivaldybės socialinių ir ekonominių partnerių atstovai.

 Kadangi Tado Stakėno – savivaldybės tarybos nario – įgaliojimai nutrūko, vietoje jo siūloma įrašyti Karolį Baraišį – savivaldybės tarybos narį (Teisėsaugos, mandatų, etikos, informacijos komiteto pirmininką). Taip pat pasikeitus socialinio-ekonominio partnerio – Rokiškio turizmo ir tradicinių amatų centro – atstovui, vietoje laikinai ėjusios direktoriaus pareigas Daivos Čiučelienės siūloma įrašyti Liną Valotkienę; pasikeitus socialinio-ekonominio partnerio – Rokiškio kūno kultūros ir sporto centro – direktoriui, siūloma vietoje Augučio Kriukelio įrašyti Tadą Stakėną.

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi Rokiškio rajono savivaldybės strateginio planavimo organizavimo tvarkos aprašo reikalavimų;

 **neigiamos** – nėra.

 **Kokia sprendimo nauda Rokiškio rajono gyventojams.** Atnaujintos sudėties Rokiškio rajono strateginio planavimo komisija užtikrins savivaldybės strateginio planavimo proceso tęstinumą.

 **Finansavimo šaltiniai ir lėšų poreikis:** sprendimui įgyvendinti nebus naudojamos savivaldybės biudžeto lėšos.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Agnė Grizevičiūtė